wickkiey/tamil-wikipedia-chunked huggingface dataset:
# குருதிச்சோகை

## இரத்தசோகையின் வகையீடு

உற்பத்தி அளவு / அழிகின்ற அளவு / இழக்கின்ற வேகம் போன்றவற்றின் அடிப்படையில் இரத்தசோகையை மூன்று வகையில் பிரிக்கலாம். "இயக்கம் சார்ந்த" வகையில் இரத்தசோகையின் வகையை நெருங்குவதே சரியான முறை என்று அறிஞர்கள் பலர் நம்புகிறார்கள். இம்முறை சார்ந்து இரத்தசோகையின் வகையை பிரிப்பதற்கு பலவேறு விபரங்களை கவனத்தில் கொள்ள வேண்டும். அவற்றுள் முக்கியமானது, இரத்தத்தில் குருதிச் சிவப்பணுக்களின் எண்ணிக்கை. இக்குருதிச் சிவப்பணுக்களின் பரிணாமத்தில் சிவப்பு அணுக்கள் முழு முதிர்ச்சியை அடைவதற்கு சற்று முன்னர் உள்ள முந்திய நிலையைத்தான் Reticulocyte என்று அழைப்பர். இந்த வகையான அணுக்களின் எண்ணிக்கையை கருத்தில் கொண்டு இரத்தசோகையின் தன்மையை உணர முடியும். ஒரு வகையான திட்டம் சார்ந்த அணுகுமுறை உள்ளது.
# குருதிச்சோகை

## தடுக்கும் முறைகள்

- இரும்புச் சத்து மற்றும் போலிக் அமில மாத்திரைகளை உட்கொள்ளுதல்
- இரும்புச் சத்து நிறைந்த உணவுப் பொருட்களை உட்கொள்ளுதல்
1. தானிய வகைகள்- கோதுமை,கேழ்வரகு,கம்பு,பட்டாணி, சோயாபீன்ஸ், பொட்டுக்கடலை
1. பழ வகைகள்- தா்புசணி,மாதுளை,சீதாப்பழம்,வாழைப்பழம்
1. உலா்ந்த பழ வகைகள்-உலா்ந்த திராட்சை,பேரீச்சம்பழம்,அத்திப்பழம்
1. காய்கறிகள்- முருங்கைகீரை,முளைக்கீரை,அரைகீரை,காலிபிளவா்,சுண்டைக்காய்,பாகற்காய்,வாழைக்காய்
1. திண்பண்டங்கள்- கடலைமிட்டாய்,கடலை உருண்டை,பனங்கற்கண்டு,அதிரசம்,பொறி உருண்டை.
# குருதிச்சோகை

## நுண்வலைச்செல் உற்பத்தி குறியீடு

சிவப்பணுக்களின் குறைவான உற்பத்தி (நுண்வலைச்செல் உற்பத்தி குறியீடு) (Reticulocyte Production Index) இரத்தசோகைக்கு தக்க சிவப்பணுக்களின் response = அதிகமான சிவப்பணுக்களின் அழிவு அல்லது இரத்த இழப்பு அனால் சிவப்பணுக்களின் உற்பத்தியில் எந்த வித மாற்றமுமில்லை  
சிவப்பு அணுக்களின் உற்பத்தியில் குறைபாடு மாறுபாடான MCV: சிவப்பு அணுக்களின் அதிகப்படியான அழிவு , மற்றும் உற்பத்தியில் நாள்பட்ட குறைபாடு சரியான அளவு MCV= திடீரென்ற acute அதிகப்படியான சிவப்பு அணுக்களின் அழிவு அல்லது இழப்பு , அதனால்
எலும்புமச்சையால் ( Bone Marow) உடனடியாக தனது செயல் பட்டினி பாட்டினை அதிகரிக்க முடியாத நிலை  
Macrocytic anemia (MCV>100) Normocytic anemia (80<MCV<100) Microcytic anemia (MCV<80)  
சிவப்பணுக்களின் அளவை வைத்து இரத்தசோகையை வகைப்படுத்தும் முறை (Morphological approach) ; சிவப்பணுக்களின் அளவு அளவை MCV (Mean Corpuscular Volume) என்று பிரிக்க முடியும். சிவப்பணுக்கள் இயல்பான அளவை விட சிறியதாக இருக்குமாயின் (80 femtolitre விட குறைவாக ), இந்த வகை இரத்தசோகையை microcytic என அழைக்கமுடியும், சரியான கனஅளவில் இருந்தால் (80–100 fl) அதனை normocytic இரத்தசோகை என அழைக்கமுடியும் மற்றும் மிக அதிகமான கனஅளவில் இருந்தால் (over 100 fl), அதனை macrocytic இரத்தசோகை என அழைக்கமுடியும். இவ்வாறு அலசுவதன் மூலம் இரத்தசோகை ஏற்பட்ட காரணத்தை எளிதில் உணரமுடியும்.
# ஆந்திரிக்சு கழகம்

**ஆந்திரிக்சு கழகம்** (*Antrix Corporation*) இந்திய விண்வெளித் துறையின் வணிகப் பிரிவாகும். இது 1992- ஆம் ஆண்டு தொடங்கப்பட்டது. இந்திய விண்வெளிதுறையின் சேவைகளை சந்தைப் படுத்துவது இக்கழகத்தின் பணியாகும்.. விண்வெளித் துறையின் தலைவரே இதன் தலைவர் ஆவார்.  
இந்திய அரசின் பொதுத்துறை நிறுவனங்களில் ஒன்றான இந்நிறுவனம், சிறு நவரத்தின மதிப்பைப் பெற்றதாகும்.
# ஆந்திரிக்சு கழகம்

## விருதுகள்

- இசுடாக்கோம், சுவீடனில் அமைந்துள்ள பூகோள மன்றம் என்ற அமைப்பினால் வழங்கப்படும் பூகோள ஓம்புதல் ஆராய்ச்சி விருது 2010-ஐ ஆந்திரிக்சு கழகம் பெற்றது.
- பாசுக்கரா குழுமம் மற்றும் சிஎன்பிசி ஆவாசு என்ற நிறுவனங்கள் பல்வேறு துறைகளில் சிறந்து விளங்கும் நிறுவனங்களுக்கு அளிக்கும் இந்தியாவின் பெருமை என்ற விருதினை வானில் இருந்து படம் எடுத்து இந்தியாவிற்கு சேவை புரிந்ததற்காக 9 ஆகத்து, 2009 அன்று ப. சிதம்பரத்தால் வழங்கப்பட்டது.
- 2008ம் ஆண்டு இதற்கு மினிரத்னா தகுதி உயர்வு இந்திய அரசாங்கத்தால் வழங்கப்பட்டது
# ஆந்திரிக்சு கழகம்

## சர்ச்சைகள்

28, சனவரி,2005ம் ஆண்டு இந்திய விண்வெளித்துறை மற்றும் இந்திய நாட்டின் பாதுகாப்பு பயன்பாட்டிற்கு ஒதுக்கப்பட்ட 150 மெகாகெட்சு அலைக்கற்றைகளின் ஒரு பகுதியை 70 மெகா கெட்சு அளவிற்கு தனியார் நிறுவனமான தேவாசு மல்டிமீடியா , பெங்களூரு என்ற நிறுவனத்தின் பயன்பாட்டிற்கு ஒதுக்கீடு செய்ததில் அரசுக்கு 2,00,000ம் கோடி ரூபாய் இழப்பு ஏற்பட்டதாக சர்ச்சை ஏற்பட்டுள்ளது.[2][3]. இந்த ஒப்பந்தம் இந்திய பிரதமருக்கோ, அல்லது மத்திய அமைச்சரவைக்குழுவிற்கோ தெரியாமல் நிறைவேற்றப்பட்டுள்ளது. இந்த அலைக்கற்றைகளை ஒதுக்கும் ஒப்பந்தங்கள் மற்றும் உரையாடல்கள் நிகழும் போது திரு மாதவன் நாயர் இந்திய வின்வெளித்துறையின் தலைவர், ஆந்திரிக்சு தலைவர், வின்வெளித்துனை குழமம் மற்றும் தலைமை செயலர், வினவெளித்துறை ஆகிய பதவிகளை வகித்தார். தற்போது இந்த ஒப்பந்தத்தை பாதுகாப்புக்கான மத்திய அமைச்சரவைக் குழு ரத்து செய்ய முடிவு செய்துள்ளது. சனவரி 25, 2012 அன்று எந்த அரசுத்துறை பணிகளிலும் பொறுப்பேற்க மாதவன் நாயர் உட்பட நான்கு அறிவியலாளர்களுக்கு தடை விதிக்கப்பட்டு நடவடிக்கை எடுக்கப்பட்டது.
# ஆந்திரிக்சு கழகம்

## ஒப்பந்தம்

இந்நிறுவனத்துடன் ஐக்கிய இராச்சியம் மற்றும் சிங்கப்பூர் ஆகிய நாடுகள் தங்களுடைய செயற்கைக் கோள்களை ஏவித்தருமாறு வணிக ஒப்பந்தங்களைச் செய்துள்ளன. இந்நிறுவனத்துடன் கனடா தனது M3M (Maritime Monitoring and Messaging Micro - Satellite) எனும் செயற்கைக்கோளை ஏவுவதற்கு ஒப்பந்தம் செய்யவுள்ளது.
# ஆந்திரிக்சு கழகம்

## இதனையும் காண்க

- பொதுத்துறை நிறுவனம்
- பொதுத்துறை நவரத்தின நிறுவனங்கள்
- இந்திய அரசின் பொதுத்துறை நிறுவனங்களின் பட்டியல்
# விக்கிப்பீடியா:பங்களிப்பாளர் அறிமுகம்/வத்சன்

ஸ்ரீவத்சன், சென்னையை சேர்ந்த மென்பொருளாளர். அக்டோபர் 2009இல் இருந்து தமிழ் விக்கிபீடியாவில் பங்களித்து வருகிறார். காகா,மதராசு தொழில்நுட்ப நிறுவனம்,படைநடவடிக்கை திரிசூலம்,ஆலன் மூர்,வீ ஃபோர் வென்டேட்டா, டேவிட் லாயிட்,டீசீ காமிக்ஸ்,மார்வெல் காமிக்ஸ்,முகம்மது அலி,முகமது அலி வம்சத்தின் அரசர்கள் பட்டியல்,முகமது அலி வம்சம் முதலிய கட்டுரைகளில் பங்களித்துள்ளார். தமிழ் விக்கிப்பீடியா பற்றி டுவிட்டர் தளத்தில் அறிவிப்புகள் செய்து வருகிறார்.
# பற்றவைத்தல்

**பற்றவைத்தல்** (Welding) என்பது ஒரு பொருளுடன் மற்றொரு பொருளை பல்வேறு வழிகளைப் பயன்படுத்தி ஒன்றிணைக்கும் செயலாகும். பற்றவைத்தல் வெப்பத்தின் மூலம் உருக்கப்பட்டடோ, அழுத்தத்தின் மூலமோ, நிரப்பி பொருள் மூலமோ அல்லது இவற்றின் கலவையாகவோ செய்யப்படுகிறது.  
பற்றவைத்தலுக்கு பல்வேறு ஆற்றல் மூலங்கள் பயன்படுகின்றன. அவை வாயு சுடர், மின்சார ஆர்க், லேசர், மின்னணுக்கற்றை, உராய்வு, மீயொலி ஆகும். தொழிலக செயல்முறையின் போது பல்வேறு சூழ்நிலைகளில் பற்றவைக்கப்படுகிறது, அவை திறந்த, நீருக்குழ், விண்வெளி, காற்றில்லா சூழ்நிலை ஆகும். பற்றவைத்தல் உடலுக்கு தீங்கு விளையக்கூடிய பல இடர்களை விளைவிக்கக்கூடியது. பற்றவைத்தலில் விளையும் விஷ வாயுக்கள், புகை மற்றும் தீவிர புற ஊதாக்கதிரியக்கம் ஆகியவற்றின் மீது முன்னெச்சரிக்கை தேவை.
# பற்றவைத்தல்

## பற்றவைப்பின் முக்கியத்துவம்

தொழிற்சாலைகள் பெருகவும், உற்பத்தியளவு பல மடங்காக அதிகரிக்கவும் “பற்றவைப்பு” (welding) பெரிதும் இன்றியமையாதது. உலோகத்தாலான கட்டுமான வேலைகள் (fabrication) செய்யும் இடத்திலும், பழுது பார்க்கும் துறையிலும் (Repairing Metal products) பற்றவைப்பு முக்கியப் பங்கு வகிக்கிறது. பொதுவாக, ஏதாவது ஒருவகைப் பற்றவைப்பை பயன்படுத்தாத சிறு தொழில் நிறுவனமோ, பெரிய தொழிற்சாலைகளோ இல்லை எனலாம். உலோகத்தாலான கட்டுமான வேலைகள் செய்யுமிடங்களில் திறமைமிக்க, நம்பக்கூடிய சிக்கனமான வழிகளில் உலோகங்களை ஒன்றுடன் மற்றொன்றை இணைக்க முடியும் என்று பொறியியல் வல்லுநர்கள் கண்டறிந்துள்ளார்கள்.  
பெரிய கட்டிடங்கள், பாலங்கள், கப்பல் போன்றவை கட்டப்படும் இடங்களில் பற்றவைப்பு பெரிதும் பயன்படுகிறது. மோட்டார் வாகனம் ஊற்பத்தி செய்யும் தொழிற்சாலைகளில் பல லட்சக்கணக்கான மூலதனத்தில் பற்றவைப்பு இயந்திரங்களும், சாதனங்களும் பயன்படுகின்றன. ஆகாயவிமானம், ராக்கெட்டுகள் போன்றவற்றை உற்பத்தி செய்யவும், அவற்றை நவீனமாக்கவும் பற்றவைப்பு முறை பெரிதும் கைகொடுத்து வருகிறது.  
வீட்டிற்கு வேண்டிய குளிர்சாதனப் பெட்டி, சமையலறை அடுக்குகள், மின் சாதனங்கள் போன்ற பலவற்றையும் செய்ய பற்றவைப்பு பயன்பட்டு வருகிறது. இவை தவிர விவசாயக் கருவிகள், டிராக்டர்கள், சுரங்கத் தொழிற் கருவிகள், எண்ணெய்த் தொழிற்சாலை இயந்திரங்கள், சிறப்புக் கருவிகள், பாய்லர்கள், அடுப்புகள், இரயில் பெட்டிகள் போன்ற ஏராளமானவற்றை உற்பத்தி செய்யும் இடங்களில் பற்றவைப்பின் தேவை இன்றியமையாததாகும். பொதுவாக பற்றவைப்பு செய்கையில், அதிக சப்தம் உண்டாவதில்லை. எனவே மருத்துவமனை போன்ற இடங்களில் நடக்கும் கடினமான வேலைகளுக்கு பற்றவைப்பு முறையில் இணைப்புகள் செய்தால் சப்தம் உண்டாகாது என்பது குறிப்பிடத்தக்கது.
# பற்றவைத்தல்

## முக்கியமான பற்றவைப்பு வகைகள்

தற்போது பயன்படுத்தப்படுகின்ற பலவேறு பற்றவைப்பு வகைகளில் வாயு பற்றவைப்பு (Gas Welding), மின்தீபற்றவைப்பு (Arc Welding), மின்தடைப் பற்றவைப்பு (Resistance Welding) போன்றவைகள் தான் பெரும்பாலும் பயன்படுத்தப்படுகின்றன.
# பற்றவைத்தல்

## சரியான பற்றவைப்பு முறையைத் தேர்ந்தெடுத்தல்

ஒரு குறிப்பிட்ட வேலைக்கு எந்த வகைப் பற்றவைப்பை பயன்படுத்த வேண்டுமென்ற வரையறை எதுவும் கிடையாது. பற்றவைக்கப்பட வேண்டிய உலோகங்கள், உருவாக்கப்படும் உருவத்தின் தன்மை, உற்பத்தி செய்யப்படும் நுணுக்கங்கள், தீர்மானிக்கப்பட்ட செலவு ஆகியவற்றைப் பொருத்துதான் தேவையான பற்றவைப்பு முறை தேர்ந்தெடுக்கப்பட வேண்டும். சிலவற்றிற்கு வாயு பற்றவைப்பு முறை ஏற்றதாகவும், சிலவற்றிற்கு மின்தீபற்றவைப்பு ஏற்றதாகவும் இருக்கலாம்.  
“வாயு பற்றவைப்பு” பொதுவாக எல்லா தொழிற்சாலைகளிலும், பழுது பார்க்கும் இடங்களிலும் பயன்படுத்தபடுகிறது. வாயுக்கள், ஆல்ங்கிய சிலிண்டர்களை எளிதில் தள்ளுவண்டியில் வைத்து, எங்கு வேண்டுமானாலும் எடுத்துச் சென்று பற்றவைக்கலாம். மேலும் அதே வாயுக்கள் கொண்டு “வாயு வெட்டு செய்தல்” (Gas Cutting), “பிரேசிங் செய்தல்” (Brazing), ‘உஷ்ணப்படுத்தி குணமாற்றம் செய்தல்’ (Heat Treatment) போன்றவைகளையும் செய்யலாம். இரும்புகலப்பற்ற செம்பு, பித்தளை, வெண்கலம் போன்ற உலோகங்களை நல்ல முறையில் சிறப்பாகப் பற்றவைக்கலாம்.  
மின்தீபற்றவைப்பினால் (Arc Welding) குறைந்த செலவில் மிக வேகமாக சிறந்த பற்றவைப்பு செய்ய முடியும். கட்டிடங்கள், பாலங்கள், இயந்திரங்கள் பங்கேற்கிறது. எண்ணெய்க் கிடங்குகள், பாய்லர்கள் மற்றும் அழுத்தத்தைத் தாங்கும் பாத்திரங்களைப் பற்றவைக்க மின்தீபற்றவைப்பு மிகப் பொருத்தமானது. நவீன முறை மின்தீபற்றவைப்புகளால் இரும்பு கலந்த, இரும்பு கலப்பற்ற எல்லா வல்லுநர்கள் நிரூபித்திருக்கிறார்கள். ‘மின்தீ’ பற்றவைப்பானது வீட்டில் பயன்படும் சாமான்கள், மோட்டார் பகுதிகள், மின்சாதனங்கள், சிறு உலோகக் கருவிகள் போன்றவைகளை ஏராளமான அளவில் உற்பத்தி செய்யும் பெரும் தொழிற்சாலைகளில் முக்கியமாகப் பயன்படுத்தப்படுகிறது.
# பற்றவைத்தல்

## பற்றவைப்பு வகைகள்

(Basic Types of Welding)  
பற்றவைப்பு என்பது உலோகங்களை வெப்பப்படுத்தி ஒன்றுடன் மற்றொன்றை இணைக்கும் முறையாகும். இணைக்கப்படும் இடத்தில் உலோகங்கள் ஒன்றுடன் ஒன்று கலந்துவிடுகிறது. உலோகங்களைப் பற்றவைப்பதில் இருபெரும் பிரிவுகள் உள்ளன.
- பற்றவைக்கப்பட வேண்டிய உலோகபட பரப்புகளை வெப்பப்படுத்தி, உருகவைத்து, அழுத்தத்தை செலுத்தாமலேயே ஒன்றுடன் ஒன்று கலந்து இணைப்பு ஏற்படும்படி செய்தல் (Fusion Welding without pressure)
- பற்றவைக்கப்பட வேண்டிய உலோகப் பரப்புகளை பிளாஸ்டிக் நிலைக்கு வெப்பப்படுத்தி, தேவையான அளவு அழுத்தம் கொடுத்து இணைப்பை ஏற்படுத்துதல் (Pressure Welding) பற்றவைக்கத் தேவையான உஷ்ணம் இந்து வழிகளில் உண்டாக்கப்படுகின்றது.
- உலையில் உண்டாக்கப்படும் நெருப்பு (Fire)
- வாயுக்களை கலந்து எரித்து உண்டாக்கப்படும் தீப்பிழம்பு (Gas Flame)
- மின் தடையினால் உண்டாகும் வெப்பம் (Electric Resistance)
- மின் தீ (Electric arc)
- தெர்மிட் கலவையை எரிப்பதால் உண்டாகும் வெப்பம் (Thermit Mixture)
# மார்த்தாண்ட வர்மா (திரைப்படம்)

<small><>*இந்தக் கட்டுரை மலையாளத் திரைப்படம் பற்றியாகும், ஏனைய தகவல்களுக்கு மார்த்தாண்ட வர்மா என்ற பக்கம் பார்க்கவும்.*</></small>  
***மார்த்தாண்ட வர்மா*** என்பது சி. வி. இராமன் பிள்ளையின் இதே தலைப்பிலான வரலாற்றுப் புதினத்தை அடிப்படையாகக் கொண்டு பி.வி.ராவு இயக்கி 1933-ல் வெளியான ஒரு பேசாத கருப்பு வெள்ளை மலையாளத் திரைப்படமாகும். மலையாளத் திரைப்படத் துறையில் வெளியான இரண்டாவது படம் மற்றும் ஒரு இலக்கியப் படைப்பை அடிப்படையாகக் கொண்ட முதல் திரைப்படம் இது.
# மார்த்தாண்ட வர்மா (திரைப்படம்)

## கதைப் பின்னல்

சி. வி. இராமன் பிள்ளையின் *மார்த்தாண்ட வர்மா* நாவலை அடிப்படையாகக் கொண்ட கதை.
# மார்த்தாண்ட வர்மா (திரைப்படம்)

## நடிப்பு

இத் திரைப்படத்தில் நடித்தவர்கள்:  
- செய்தேவ் - மார்த்தாண்ட வர்மா
- எ.வி.பி மேனன் - அனந்த பத்மநாபன்
- வி. நாயிக் - பத்மநாபன் தம்பி
- பத்மினி - பாறுக் குட்டி
- தேவகி
- வி. சி. குட்டி
- எச். வி. நாத்
- சுந்தரம் ஐயர்
# மார்த்தாண்ட வர்மா (திரைப்படம்)

## வெளியீடு

இந்தத் திரைப்படம் வெளியிட்டபோது அக் காலகட்டத்தில் நாவலின் பதிப்பாளர் கமலாலயா புக் டிப்போவுடன் காப்புரிமை பிரச்சனையில்.  
தென்னிந்தியாவில் வெளியான பேசாத கருப்பு வெள்ளை திரைப்படங்களில் இத்திரைப்படம் மட்டுமே பாதுகாக்கப்படும் பெருமையைப் பெற்றுள்ளது.
# கத்தோலிக்க இறைவேண்டல்கள்

கத்தோலிக்கர் கடவுளை வழிபடுவதற்குக் கோவிலில் கூடி வரும்போதும், தங்கள் இல்லங்களில் திருவிவிலியத்தை வாசித்து வேண்டுதல் நடத்தும்போதும் பல இறைவேண்டல்களைப் பயன்படுத்துகின்றனர். இறைவேண்டல் *செபம்*, *மன்றாட்டு*, *பிரார்த்தனை*, *மந்திரம்*, *ஆராதனை* என்று பல பெயர்களால் அழைக்கப்படுகிறது. தனியார் விருப்புக்கு ஏற்பவும், குழுவின் தேவைகளுக்கு இசையவும் வேண்டல்களை உருவாக்குவதும் உண்டு.
# கத்தோலிக்க இறைவேண்டல்கள்

## சிலுவை அடையாளம்

தந்தை / மகன் / தூய ஆவியாரின் பெயராலே. / ஆமென்.
# கத்தோலிக்க இறைவேண்டல்கள்

## மூவொரு இறைவன் புகழ்

தந்தைக்கும் மகனுக்கும் தூய ஆவியாருக்கும் / மாட்சிமை உண்டாகுக. / தொடக்கத்தில் இருந்ததுபோல / இப்பொழுதும் எப்பொழுதும் / என்றென்றும் இருப்பதாக. / ஆமென்.
# கத்தோலிக்க இறைவேண்டல்கள்

## கடவுளின் ஆறு சிறப்பான பண்புகள்

1. கடவுள் தாமாகவே இருக்கிறார்.
1. தொடக்கமும் முடிவும் இல்லாமல் இருக்கிறார்.
1. உடலும் உருவமும் இல்லாமல் இருக்கிறார்.
1. அனைத்து நன்மைகளுக்கும் ஊற்றாய் இருக்கிறார்.
1. எங்கும் நிறைந்து இருக்கிறார்.
1. எல்லாவற்றிற்கும் முழு முதல் காரணமாய் இருக்கிறார்.
# கத்தோலிக்க இறைவேண்டல்கள்

## இயேசு கற்றுத் தந்த இறைவேண்டல்

விண்ணுலகில் இருக்கிற எங்கள் தந்தையே,  
உமது பெயர் தூயது எனப் போற்றப்பெறுக!  
உமது ஆட்சி வருக!  
உமது திருவுளம் விண்ணுலகில் நிறைவேறுவது போல,  
மண்ணுலகிலும் நிறைவேறுக!  
எங்கள் அன்றாட உணவை  
இன்று எங்களுக்குத் தாரும்.  
எங்களுக்கு எதிராகக் குற்றம் செய்வோரை  
நாங்கள் மன்னிப்பது போல,  
எங்கள் குற்றங்களை மன்னியும்.  
எங்களைச் சோதனைக்கு உட்படுத்தாதேயும்,  
தீயோனிடமிருந்து எங்களை விடுவித்தருளும். / ஆமென்.
# கத்தோலிக்க இறைவேண்டல்கள்

## மங்கள வார்த்தை மன்றாட்டு

அருள் மிகப் பெற்ற மரியே வாழ்க! / ஆண்டவர் உம்முடனே. / பெண்களுக்குள் ஆசி பெற்றவர் நீரே. / உம்முடைய திருவயிற்றின் கனியாகிய இயேசுவும் ஆசி பெற்றவரே. /  
தூய மரியே / இறைவனின் தாயே / பாவிகளாய் இருக்கிற எங்களுக்காக / இப்பொழுதும் / எங்கள் இறப்பின் வேளையிலும் / வேண்டிக்கொள்ளும். / ஆமென்.
# கத்தோலிக்க இறைவேண்டல்கள்

## நம்பிக்கை அறிக்கை

விண்ணகத்தையும் மண்ணகத்தையும் படைத்த /  
எல்லாம் வல்ல தந்தையாகிய / கடவுளை நம்புகிறேன்.  
அவருடைய ஒரே மகனாகிய /  
இயேசு கிறிஸ்துவையும் நம்புகிறேன்.  
இவர் தூய ஆவியாரால் கருவாகி /  
தூய கன்னி மரியாவிடமிருந்து பிறந்தார்.  
பொந்தியு பிலாத்தின் அதிகாரத்தில் பாடுபட்டு / சிலுவையில் அறையப்பட்டு / இறந்து அடக்கம் செய்யப்பட்டார்.  
பாதாளத்தில் இறங்கி / மூன்றாம் நாள் /  
இறந்தோரிடமிருந்து உயிர்த்தெழுந்தார்.  
விண்ணகம் சென்று / எல்லாம் வல்ல தந்தையாகிய /  
கடவுளின் வலப்பக்கத்தில் வீற்றிருக்கிறார்.  
அவ்விடத்திலிருந்து / வாழ்வோருக்கும் இறந்தோருக்கும் /  
தீர்ப்பு வழங்க மீண்டும் வருவார்.  
தூய ஆவியாரை நம்புகிறேன்.  
தூய கத்தோலிக்கத் திருச்சபையையும் /  
புனிதர்களுடைய சமூக உறவையும் நம்புகிறேன்.  
பாவ மன்னிப்பை நம்புகிறேன்.  
உடலின் உயிர்ப்பை நம்புகிறேன்.  
நிலை வாழ்வை நம்புகிறேன். / ஆமென்.
# கத்தோலிக்க இறைவேண்டல்கள்

## பத்துக் கட்டளைகள்

1. நாமே உன் கடவுளாகிய ஆண்டவர். / எம்மைத் தவிர வேறு தெய்வங்கள் உனக்கு இருத்தல் ஆகாது.
1. உன் கடவுளாகிய ஆண்டவரின் பெயரை / வீணாகப் பயன்படுத்தாதே.
1. ஓய்வு நாளைத் தூயதாகக் கடைப்பிடிப்பதில் / கருத்தாய் இரு.
1. உன் தந்தையையும் தாயையும் மதித்து நட.
1. கொலை செய்யாதே.
1. விபசாரம் செய்யாதே.
1. களவு செய்யாதே.
1. பிறருக்கு எதிராகப் பொய்ச் சான்று சொல்லாதே.
1. பிறர் மனைவிமீது ஆசை கொள்ளாதே.
1. பிறருக்கு உரியது எதையும் கவர்ந்திட விரும்பாதே.  
இந்தப் பத்துக் கட்டளைகளும் இரண்டு கட்டளைகளில் அடங்கும்:
முதலாவது / எல்லாவற்றிற்கும் மேலாக / கடவுளை அன்பு செய்வது.  
இரண்டாவது / தன்னை அன்பு செய்வது போல / பிறரையும் அன்பு செய்வது.
# கத்தோலிக்க இறைவேண்டல்கள்

## திருச்சபையின் ஒழுங்குமுறைகள்

1. ஞாயிற்றுக் கிழமைகளிலும் கடன் திருநாள்களிலும் / திருப்பலியில் முழுமையாய்ப் பங்கேற்க வேண்டும்; / இந்நாள்களின் புனிதத்தைப் பாதிக்கக் கூடிய செயல்பாடுகளைத் தவிர்க்க வேண்டும்.
1. ஆண்டிற்கு ஒரு முறையாவது / தகுந்த தயாரிப்புடன் / ஒப்புரவு அருள்சாதனத்தில் பங்கேற்க வேண்டும்.
1. பாஸ்கா காலத்தில் ஒப்புரவு அருள்சாதனத்தில் பங்கேற்று, / நற்கருணை உட்கொள்ள வேண்டும்.
1. திருச்சபை குறிப்பிட்டுள்ள நாள்களில் / இறைச்சி உண்ணாதிருக்க வேண்டும்; / நோன்பு நாள்களில் / ஒரு வேளை மட்டும் முழு உணவு உண்ணலாம்.
1. குறைந்த வயதிலும், / திருமணத் தடை உள்ள உறவினரோடும் / திருமணம் செய்யாதிருக்க வேண்டும்.
1. திருச்சபையின் தேவைகளை நிறைவேற்ற நம்மால் முடிந்த உதவி செய்ய வேண்டும்.
# கத்தோலிக்க இறைவேண்டல்கள்

## மனத்துயர் மன்றாட்டு

என் இறைவனாகிய தந்தையே / நன்மை நிறைந்தவர் நீர். / அனைத்திற்கும் மேலாக அன்புக்கு உரியவரும் நீரே. / என் பாவங்களால் உமது அன்பைப் புறக்கணித்ததற்காகவும் / நன்மைகள் செய்யத் தவறியதற்காகவும் / மனம் வருந்துகிறேன். / உமது அருள் உதவியால் / இனிமேல் பாவம் செய்வதில்லை என்றும் / பாவத்துக்கு ஏதுவான சூழ்நிலைகளை விட்டு விலகுவேன் என்றும் உறுதி கூறுகிறேன். / ஆமென்.
# கத்தோலிக்க இறைவேண்டல்கள்

## மூவேளை மன்றாட்டு

ஆண்டவருடைய தூதர் மரியாவுக்குத் தூது உரைத்தார்.  
மரியா தூய ஆவியாரால் கருவுற்றார். (அருள் மிகப் -)  
இதோ ஆண்டவரின் அடிமை.  
உமது சொற்படியே எனக்கு நிகழட்டும். (அருள் மிகப் -)  
வாக்கு மனிதர் ஆனார்.  
நம்மிடையே குடிகொண்டார். (அருள் மிகப் -)  
கிறிஸ்துவின் வாக்குறுதிகளுக்கு நாங்கள் தகுதி பெறும்படி /  
இறைவனின் தூய அன்னையே / எங்களுக்காக வேண்டிக்கொள்ளும்.  
மன்றாடுவோமாக:
இறைவா! / உம் திருமகன் மனிதர் ஆனதை / உம்முடைய வானதூதர் வழியாக / நாங்கள் அறிந்திருக்கிறோம். / அவருடைய பாடுகளினாலும் இறப்பினாலும் / நாங்கள் உயிர்ப்பின் மாட்சி பெற / உமது அருளைப் பொழிவீராக./ எங்கள் ஆண்டவராகிய இயேசு கிறிஸ்து வழியாக / உம்மை மன்றாடுகிறோம்./ ஆமென்.
# கத்தோலிக்க இறைவேண்டல்கள்

## பாஸ்கா கால மூவேளை மன்றாட்டு

விண்ணக அரசியே! மனம் களிகூரும். அல்லேலூயா.  
ஏனெனில் இறைவனைக் கருத்தாங்கும் பேறு பெற்றீர். அல்லேலூயா.  
தாம் சொன்னபடியே அவர் உயிர்த்தெழுந்தார். அல்லேலூயா.  
எங்களுக்காக இறைவனை மன்றாடும். அல்லேலூயா.  
கன்னி மரியே! அகமகிழ்ந்து பூரிப்பு அடைவீர். அல்லேலூயா.  
ஏனெனில் ஆண்டவர் உண்மையாகவே உயிர்த்தெழுந்தார். அல்லேலூயா.  
மன்றாடுவோமாக:
இறைவா / உம்முடைய திருமகனும் எங்கள் ஆண்டவருமாகிய இயேசு கிறிஸ்துவின் உயிர்த்தெழுதலால் / உலகம் மகிழத் திருவுளம் கொண்டீரே! / அவருடைய அன்னையாகிய கன்னி மரியாவின் பரிந்துரையால் / நாங்கள் நிலை வாழ்வின் பெரு மகிழ்வில் பங்கு பெற / அருள் புரியும். / எங்கள் ஆண்டவராகிய இயேசு கிறிஸ்து வழியாக / உம்மை மன்றாடுகிறோம். / ஆமென்.
# கத்தோலிக்க இறைவேண்டல்கள்

## நம்பிக்கை மன்றாட்டு

என் இறைவா / உமது திருச்சபை நம்பிப் போதிக்கிற / உண்மைகளை எல்லாம் / நீரே அறிவித்திருப்பதால் / அவற்றை நான் உறுதியாக நம்புகிறேன்./ ஆமென்.
# கத்தோலிக்க இறைவேண்டல்கள்

## எதிர்நோக்கு மன்றாட்டு

என் இறைவா / நீர் தந்துள்ள வாக்குறுதிகளை நான் ஏற்றுக்கொள்கிறேன். / எங்கள் ஆண்டவர் இயேசுவின் இரத்தத்தால் / என் பாவங்களைப் பொறுத்து / எனக்கு உமது அருளையும் / வானக வாழ்வையும் அளிப்பீர் என / உறுதியாக எதிர்நோக்கி இருக்கிறேன். / ஆமென்.
# கத்தோலிக்க இறைவேண்டல்கள்

## அன்பு மன்றாட்டு

என் இறைவா / நீர் அளவில்லாத அன்புக்கு உரியவர் என்பதால் / அனைத்திற்கும் மேலாக / உம்மை நான் முழு மனத்தோடு அன்பு செய்கிறேன். / மேலும் என்னை நான் அன்பு செய்வது போல / மற்றவரையும் அன்பு செய்கிறேன். / ஆமென்.
# கத்தோலிக்க இறைவேண்டல்கள்

## இறை அன்னையை நோக்கிப் புனித பெர்நார்துவின் மன்றாட்டு

மிகவும் இரக்கமுள்ள தாயே / உம்மிடம் அடைக்கலம் நாடி வந்து / ஆதரவைத் தேடி / மன்றாடினோர் எவரையும் நீர் கைவிட்டதாக / ஒருபோதும் உலகில் சொல்லக் கேட்டதில்லை / என்பதை நினைத்தருளும். / கன்னியர்களுக்கு அரசியான கன்னியே / நீர் அடைக்கலம் தருபவர் என்னும் நம்பிக்கை / என்னைத் தூண்டுவதால் / நான் உமது திருவடியை நாடி வருகிறேன். / பாவியாகிய நான் / உமது இரக்கத்திற்காக / துயரத்தோடு உம் திருமுன் காத்து நிற்கிறேன். / மனிதராகப் பிறந்த வார்த்தையின் தாயே / என் மன்றாட்டைப் புறக்கணியாமல் கேட்டருளும்.  
பிறப்புநிலைப் பாவம் இன்றிக் கருவுற்ற தூய மரியே / பாவிகளுக்கு அடைக்கலமே / இதோ உம்முடைய அடைக்கலம் நாடி ஒடி வந்தோம். / எங்கள் மீது இரக்கம் கொண்டு / எங்களுக்காக உம்முடைய திருமகனிடம் வேண்டிக்கொள்ளும். / ஆமென்.
# விக்கிப்பீடியா:பங்களிப்பாளர் அறிமுகம்/இராஜ்குமார்

இராஜ்குமார், அரியக்குடியைச் சேர்ந்தவர். சவுதி அரேபியாவில் தயாரிப்புக் கட்டுப்பாட்டாளராகப் பணியாற்றுகிறார். 2009 முதல் தமிழ் விக்கிப்பீடியாவுக்குப் பங்களித்து வருகிறார். முழு அக எதிரொளிப்பு, மின்னழுத்தமானி, செம்மை நெல் சாகுபடி, கீற்று முடைதல், நாமக்கல் மாவட்ட பள்ளிகளின் பட்டியல், இயக்கி, எதிரொளிப்பு, அலைநடத்தி, மாறுதிசை மின்சார இயக்கி ஆகிய கட்டுரைகளில் முதன்மையாக பங்காற்றியுள்ளார் .
# விக்கிப்பீடியா:பங்களிப்பாளர் அறிமுகம்/கலை

கலையரசி, நோர்வேயில் வாழும் ஈழத் தமிழர். பேர்கன் மருத்துவமனையில் நோயியல் ஆய்வுக்கூடத்தில் பணியாற்றுகிறார். 2008 முதல் தமிழ் விக்கிப்பீடியாவுக்குப் பங்களித்து வருகிறார். விக்கிப்பீடியா பயிற்சிப் பட்டறை, கூகுள் மொழிபெயர்ப்புத் திட்டச் சீரமைப்பு, விக்கிப்பீடியா கட்டுரைப் போட்டி ஒருங்கிணைப்பு, தமிழ் விக்கி ஊடகப் போட்டி முதலிய திட்டங்களிலும் ஈடுபட்டிருந்தார். மூச்சுத்தடை நோய், காச நோய், தொற்றுநோய், நோய்க்காரணி, கருச்சிதைவு, மலட்டுத்தன்மை சிகிச்சை, வெளிச் சோதனை முறை கருக்கட்டல், தாய்ப்பாலூட்டல், ஏபிஓ குருதி குழு முறைமை, பூச்சி, வாழ்க்கை வட்டம், பல்லுருத்தோற்றம், ஒன்றிய வாழ்வு, வித்து, வளர்ப்பூடகம், இழையம், வடமுனை ஒளி முதலிய தலைப்புகளில் எழுதியுள்ளார்.
# விக்கிப்பீடியா:Request to remove sysop access

**Request for the Wikimedia Stewards to desysop inactive users**:  
Please desysop the following users. We need this done to have a realistic count of active sysops and to secure access from these inactive accounts.  
- User:Ramanan (inactive and unreachable for more than 5 years)
- User:Harikishore (inactive and unreachable for more than 2 years)
- User:ஸ்ரீநிவாசன் (inactive and unreachable for more than 3 years)
- User:Vinodh.vinodh (declared retired from Tamil Wiki activites)  
(Voting ends on May 23rd 21:00 UTC)  
**Support**:
- --ரவி 13:42, 16 மே 2010 (UTC)
- --Kanags <sup>\உரையாடுக</sup> 12:10, 17 மே 2010 (UTC)
- --சுந்தர் <sup>\பேச்சு</sup> 12:13, 17 மே 2010 (UTC)  
**Oppose**:  
**Neutral**:  
**Opinions**:  
Malayalam Wikipedia user Jyothis has helped us to implement this decision. He is the only Indian Steward. Thanks Jyothis--ரவி 12:46, 24 மே 2010 (UTC)
# அணி (மக்கள்)

**அணி** என்பது இரண்டு அல்லது அதற்கும் மேற்பட்ட நபர்களைக் கொண்ட ஒர் ஒழுங்கமைப்பு ஆகும். தனி மனிதர்களால் செய்ய முடியாத சிக்கலான பாரிய பணிகளை அணிகள் செய்ய வல்லன.  
அணிகளின் செயல்திறன், குழு இயங்கியல் தனி மனிதர்களினதும், அல்லது தொடர்படா மக்கள் கூட்டங்களினதும் வேறுபட்டது.
# அணி (மக்கள்)

## எடுத்துக்காட்டுக்கள்

- விளையாட்டு அணி
- படையணி
- பணியணி
- செயற்பாட்டாளர் அணி
# தன்னார்வப் பணி

**தன்னார்வப் பணி**, அல்லது தொண்டுப் பணி என்பது பண கைமாறு இல்லாமல் ஒரு நோக்கத்துக்காக, அல்லது கொள்கைக்காக தமது உழைப்பை வழங்குவதாகும். உறவினர்களுக்கு உதவுவது முதல், அமைப்புகளில், படைத்துறையில் இணைந்து செயற்படுவது வரை பல்வேறு முறைகளில் தன்னார்வப் பணிகள் செய்யப்படுகின்றன. ஒரு பணி தன்னார்வப் பணி என்பதால், அப் பணியின் விளைவு நோக்கம் குறித்து முடிவுகள் எடுக்க முடியாது. பல்வேறு கெட்ட செயல்களும் பண கைமாறு இல்லாம செய்யப்படுகிறன என்பது குறிப்பிடத்தக்கது.
# குமுகம் ஒழுங்கமைத்தல் தலைப்புகள் பட்டியல்

2009 இல் அமெரிக்காவில் தொடங்கிய வேரடி வலது சாரி அரசியல் இயக்கமாகும்.]]
# குமுகம் ஒழுங்கமைத்தல் தலைப்புகள் பட்டியல்

## அமைப்பு வகைகள்

- சமுதாய தொழில்முனைவகம்
- அறக்கட்டளை
- இலாப நோக்கற்ற அமைப்பு
- அரச சார்பற்ற அமைப்பு
- இயக்கம்
# குமுகம் ஒழுங்கமைத்தல் தலைப்புகள் பட்டியல்

## வழிமுறை மாதிரிகள்

- எதிர்ப்புப் போராட்டம்
- Asset-Based Community Development
- சமூக புத்தாக்கம்
# குமுகம் ஒழுங்கமைத்தல் தலைப்புகள் பட்டியல்

## நோக்கங்கள்

- பிரச்சினைகள் பட்டியல்
- சிக்கல் தீர்வு
- ஆய்வு
- Advocacy
- பரப்புரை/விழுப்புணர்வு
- ஆவணப்படுத்தல்
# குமுகம் ஒழுங்கமைத்தல் தலைப்புகள் பட்டியல்

## கட்டமைப்பு

- தன்னார்வம்
- தொலைநோக்குப் பார்வை - Vision
- நோக்கங்கள் - Objectivies/Mission
- இலக்குகள் - Goals
- கொள்கைகள் - Principles
- தலைமைத்துவம்
:* கூட்டுத் தலைமைத்துவம்
:* தலைமைத்துவ தேர்வு
:* தலைமைத்துவ சுழற்சி
- நிர்வாகம்
:* பங்களிப்பு - Partipation
:* மக்களாட்சி - Democracy
:* வெளிப்படைத்தன்மை - Transparacy
:* பொறுப்பாண்மை - Accountability
:* பன்மைத்துவம் - Diversity
- முடிவு செய்தல் - Decision Making
- இணக்க முடிவு
- முரண்பாடு தீர்த்தல் - Conflict Resolution
# குமுகம் ஒழுங்கமைத்தல் தலைப்புகள் பட்டியல்

## செயற்பாடுகள்

- உடனுழைப்பு - Collabration
- ஒருங்கிணைப்பு - Cordination
- தொடர்ப்பாடல் - Communication
- பரப்புரை - Campaign
- சிக்கல் தீர்வு தலைப்புகள் பட்டியல்
# குமுகம் ஒழுங்கமைத்தல் தலைப்புகள் பட்டியல்

## தமிழ்ச் சூழலில்

- தன்னார்வத் தமிழ் இணையத் திட்டங்கள்
- தற்காலத் தமிழ்ச் சங்கம்
- சனசமூக நிலையம்
# தேனீர் கட்சி இயக்கம்

**தேனீர் கட்சி இயக்கம்** என்பது 2009 இல் ஐக்கிய அமெரிக்காவில் தோற்றம் பெற்ற ஒரு வலதுசாரி இயக்கம் ஆகும். குறைந்த வரி, சிறிய அரசு, திறந்த சந்தை போன்ற கொள்கைளை முன்னிறுத்தியும், அமெரிக்க நலச் சட்டம், Bailout, ஒபாமா அரசு ஆகியவற்றை எதிர்த்தும் இந்த இயக்கம் செயற்படுகிறது. இந்த இயக்கம் வேரடி அமைப்பாக கூறப்படுகிறது.
# சந்தை சமநிலை விலை

ஒரு பொருளாதாரத்தில் விலையை நிர்ணயிப்பது அந்த சந்தையில் நிலவும் தேவையும் ( Demand) அளிப்பும்(Supply) தான்.  
தேவை ஒரு குறிப்பிட்ட காலத்தில்,ஒரு குறிப்பிட்ட நேரத்தில், ஒரு குறிப்பிட்ட விலையில், ஒரு குறிப்பிட்ட சந்தையில் எவ்வளவு வாங்கப்படுகிறது என்பதை காட்டுகிறது. மற்றவை மாறாமல் இருந்தால் ஒரு பொருளின் விலை அதிகரிக்க அதிகரிக்க அந்த பொருளின் தேவை குறையும். ஒரு பொருளின் விலை குறைய குறைய அதன் தேவை அதிகரிக்கும். விலைக்கும் தேவைக்கும் இடையே இருக்கும் தலைகீழ் தொடர்பை இவ்விதி விளக்குகிறது.  
அளிப்பு ஒரு குறிப்பிட்ட காலத்தில் ஒரு குறிப்பிட்ட விலையில் எவ்வளவு அளிப்பவர்களால் விருப்பதோடு கொடுப்பதை காட்டுகிறது.
# சந்தை சமநிலை விலை

## சந்தை சமநிலை விலை (Equilibrium Price)

ஒரு சந்தையில் தேவையும் அளிப்பும் சமமாக உள்ளநிலையில் உள்ள விலையை *சந்தை சமநிலை விலை* என்கிறோம். இங்கு தேவையும் அளிப்பும் சமமாக உள்ளது. நுகர்வோர்கள் தங்களுக்கு வேண்டிய பொருட்களை பெறுகின்றனர்.அளிப்பவர்கள் இங்கு நியாயமான இலாபத்தை பெறுகின்றனர்.இங்கு தேவைக் கோடும் அளிப்புக் கோடும் ஒன்றை ஒன்று வெட்டிக்கொள்கிறது.
# சந்தை சமநிலை விலை

## சந்தை சமநிலை விலை (Equilibrium Price)

### சந்தை சமநிலை விலை நிர்ணயம் செய்யும் பட்டியல்

| பேனாவின் விலை(ரூபாயில்) | தேவைப்படும் அளவு (டஜன்களில்) | அளிக்கப்படும் அளவு (டஜன்களில்) |  |
| --- | --- | --- | --- |
| 7 | 10 | 40 |  |
| 6 | 15 | 30 |  |
| 5 | 20 | 20 (சந்தை சமநிலை விலை) |  |
| 4 | 30 | 15 |  |
| 3 | 40 | 10 | } |  
மேற்கண்ட பட்டியல் எவ்வாறு சந்தை சமநிலை விலை நிர்ண்யம் செய்யப்படுகிறது என்பதை காட்டுகிறது. விலை ரூ 7ல் சந்தை சமநிலை விலை நிர்ணயம் ஆகாது. ஏனென்றால் இங்கு அளிப்பு தேவையை விட அதிகமாகயுள்ளது. அதாவது நுகர்வோர் இந்த விலையில் வாங்க தயாராக இல்லை. மற்றும் இங்கு உற்பத்தியாளர்கள் நஷ்டத்தை அடைவதால் இங்கு விலை நிர்ணயமாகாது. விலை ரூ 6ல் விலை நிர்ணயம் ஆகாது. விலை ரூ 6 ஆக குறைந்ததால் தேவை அதிகரிக்கிறது. இது விலை குறைய குறைய தேவை அதிகரிக்கிறது என்பதை காட்டுகிறது.ஆனால் அளிப்பு விலை குறைய குறைய அளிப்பு குறையும் என்பதை காட்டுகிறது. இங்கும் விலை நிர்ணயம் ஆகாது.  
ரூ 5ல் சந்தை சமநிலை விலை நிர்ணயம் செய்யப்படும். இங்கு தேவையும் அளிப்பும் சமமாக இருக்கிறது.
விலை ரூ4ல் விலை நிர்ணயம் ஆகாது ஏனென்றால் இங்கு தேவை அதிகமாகவும் அளிப்பு குறைவாக இருக்கிறது. அதாவது விலை உயர்ந்தாலும் நுகர்வோர்கள் பொருட்களை வாங்க தயாராக இருக்கிறார்கள் என்பதை காட்டுகிறது. அளிப்பவர்களூம் விலை உயர்ந்தால் இலாபம் அதிகரிக்கும் என்பதால் பொருட்களை அதிகரிக்க தயாராக இருக்கிறார்கள். எனவே ரூ5ல் தான் சந்தை சமநிலை விலை நிர்ணயம் ஆகும்.
# சிவசுப்பிரமணியம் பத்மநாதன்

**சி. பத்மநாதன்** இலங்கையின் வரலாற்றுப் பேராசிரியரும் கல்விமானும் ஆவார். பேராதனைப் பல்கலைக்கழகத்தில் பணியாற்றி ஓய்வு பெற்றவர். தற்போது கிழக்குப் பல்கலைக்கழகத்தில் வருகைதரு பேராசிரியராகவும் கல்விசார் மதியுரைஞராகவும் பணிபுரிகின்றார்.
# சிவசுப்பிரமணியம் பத்மநாதன்

## கல்வி

இலங்கை பேராதனைப் பல்கலைக்கழகத்தில் கலைமாணிப் பட்டத்தைப் பெற்ற இவர் இலண்டன் பல்லைக்கழகத்தில் தமது பட்டத்தைப் பெற்றார்.
# சிவசுப்பிரமணியம் பத்மநாதன்

## வகித்த உயர்பதவிகள்

- வரலாற்றுப் பேராசிரியர், யாழ்ப்பாணப் பல்கலைக்கழகம்: 1986-1994
- தலைவர் இலங்கை பல்கலைக்கழக மானியங்கள் ஆணைக்குழு : 1994-1999
- வரலாற்றுப் பேராசிரியர், பேராதனைப் பல்கலைக்கழகம்: 1999-2006
- வேந்தர் யாழ்ப்பாணப் பல்கலைக்கழகம்
# சிவசுப்பிரமணியம் பத்மநாதன்

## எழுதிய நூல்கள்

- The Kingdom of Jaffna , Part 1, Colombo, 1978, 310 pages.
- வன்னியர், யாழ்ப்பாணம் 1970, 110 பக்.
- The Laws and Customs of the Tamils of Sri Lanka, (Tamil), Kumaran Book House, Colombo- Chennai, 2001, 404 pages.
- இலங்கையில் இந்து கலாசாரம், இந்து கலாசாரத் திணைக்களம், இலங்கை 2000, 467 பக்.
- இலங்கையில்வன்னியர், குமரன் புத்தக நிலையம், கொழும்பு, 2003.
- ஈழத்து இலக்கியமும் வரலாறும், குமரன் புத்தக நிலையம், கொழும்பு-சென்னை, 2004
- இலங்கையில் இந்து சமயம், குமரன் புத்தக நிலையம், கொழும்பு-சென்னை,2004, 476 பக்.
- இலங்கையில் இந்து ஆலயங்கள்,குமரன் புத்தக நிலையம், கொழும்பு-சென்னை,2006, 470 பக்
- இலங்கைத் தமிழ்ச் சாசனங்கள் (Tamil Inscriptions of Sri Lanka), இந்து கலாசாரத் திணைக்களம், இலங்கை, 2006.
- இந்துக்கோயில்கள் கட்டடங்களும் சிற்பங்களும்.
# சிவசுப்பிரமணியம் பத்மநாதன்

## இவரது தொகுப்பிப்பும் செவ்விதாக்கமும்

- Temples of Siva in Sri Lanka (Chief Editor), Colombo, Chinmaya Mission of Sri Lanka, 1999
- History and Archeology of Sri Lanka Volume I, Reflections on a Heritage. Historical Scholarship on Premodern Sri Lanka Part I (640 pages) Eds. R.A.L.H Gunawardana, S. Pathmanathan, M. Rohanandheera, Colombo: Central Cultural Fund, Ministry of Cultural and Religious affairs, 2000.
- இந்துக் கலைக்களஞ்சியம் பாகம்- II, இந்து கலாசாரத் திணைக்களம், இலங்கை, 1992.
- இந்துக் கலைக்களஞ்சியம் பாகம்- III, இந்து கலாசாரத் திணைக்களம், இலங்கை, 1996
- இந்துக் கலைக்களஞ்சியம் பாகம்- IV, இந்து கலாசாரத் திணைக்களம், இலங்கை, 1998
- இந்துக் கலைக்களஞ்சியம் பாகம்- V, இந்து கலாசாரத் திணைக்களம், இலங்கை, 2001
- இந்துக் கலைக்களஞ்சியம் பாகம்- VI, இந்து கலாசாரத் திணைக்களம், இலங்கை, 2003
- இந்துக் கலைக்களஞ்சியம் பாகம்- I, திருத்திய பதிப்பு,இந்து கலாசாரத் திணைக்களம், இலங்கை 2005
- இந்துக் கலைக்களஞ்சியம் பாகம்- VII, இந்து கலாசாரத் திணைக்களம், இலங்கை,, 2005
- இந்துக் கலைக்களஞ்சியம் பாகம்- VIII, இந்து கலாசாரத் திணைக்களம், இலங்கை, 2006
- இந்துக் கலைக்களஞ்சியம் பாகம்- IX, இந்து கலாசாரத் திணைக்களம், இலங்கை, 2008
- இந்துக் கலைக்களஞ்சியம் பாகம்- X, இந்து கலாசாரத் திணைக்களம், இலங்கை, 2010
- இலங்கையில் இந்து ஆலயங்கள், இந்து கலாசாரத் திணைக்களம், இலங்கை,1993
- இந்து கலாசாரம் பாகம்- I,– Architecture and Sculpture: ,இந்து கலாசாரத் திணைக்களம், இலங்கை 2002
- இந்து கலாசாரம் பாகம்- II, – Dances and Paintings: இந்து கலாசாரத் திணைக்களம், இலங்கை 2003
- இந்து ஆலயங்கள்: Architecture and Sculpture, இந்து கலாசாரத் திணைக்களம், இலங்கை, 2010
# சிவசுப்பிரமணியம் பத்மநாதன்

## பெற்ற விருதுகள்

- தகைசார் பேராசிரியர்
# ஏகபோகம்

பொருளாதாரத்தில் **ஏகபோகம்** அல்லது **தனியுரிமை** (*Monopoly*) என்பது ஒரு குறிப்பிட்ட தனிநபர் அல்லது ஒரு நிறுவனம் ஒரு குறிப்பிட்ட பொருள் அல்லது சேவையின் மீது போதுமான கட்டுப்பாட்டை குறிப்பிடத்தக்கவகையில் இதர தனிநபர்கள் அதனை அணுக வரையறைகளை தீர்மானிக்கும் வகையில் நிலைப்பட்டு இருப்பதாகும். ஆகையால் ஏகபோகங்கள் அவர்கள் அளிக்கின்ற பொருட்கள் அல்லது சேவைக்கு பொருளாதார போட்டியைக் கொள்ளவில்லை என்பதை சிறப்பானதாகக் கொண்டிருக்கின்றன, மேலும் சாத்தியமான மாற்றுப் பொருட்களையும் கொண்டிருக்கவில்லை. வினைச்சொல்லான "மோனோபோலைஸ்" ஒரு நிறுவனம் தொடர்ச்சியான அதிக சந்தை பங்கினை நிறைவான போட்டி அமைப்பில் எதிர்பார்ப்பதை விட அதிகம் பெறும் *வழிமுறை* யை குறிப்பதாகும்.  
ஒரு ஏகபோகம் ஒற்றை நுகர்வோர் அமைப்பிலிருந்து வேறுபடுத்தப்பட வேண்டும்; அதில் ஒரேயொரு *நுகர்வோரே* ஒரு பொருள் அல்லது சேவையைப் பெற இருப்பர்; ஒரு ஏகபோகத்தில் ஒரு ஒற்றை நுகர்வோர் சந்தையின் ஓர் துறையில் கட்டுப்படுத்துவதைக் கொண்டிருப்பர். அதேப்போல, ஒரு ஏகபோகம் வணிகக் கூட்டணியாகும் (ஒரு பொருளுக்கு சிறிய அளவிலான உற்பத்தியாளர்களே இருக்கும் அமைப்பு). அதில் பல உற்பத்தியளிப்பாளர்கள் சேவைகள், விலைகள் அல்லது பொருட்களின் விற்பனையை ஒருங்கிணைக்க செயல்படுவர். ஏகபோகங்கள் இயற்கையாகவோ அல்லது ஒரேப் பொருளுக்கான சந்தைகள் அல்லது பலதரப்பட்ட பொருட்களுக்கான சந்தைகளை இணைப்பதன் மூலமாக அமைக்கப்படலாம். ஒரு ஏகபோகம் கொடுமையானதாக மாறுவது எப்போதெனில் ஏகபோக நிறுவனம் செயல்பாட்டு ரீதியில் போட்டியாளர்களை அத்துறையில் நுழைவதை தடுக்கும் போதாகும் என்று கூறப்படுகிறது.  
பல சட்ட அதிகார வரம்புகளில், சந்தைப் போட்டி சட்டங்கள் குறிப்பான கட்டுப்பாடுகளை ஏகபோகங்கள் மீது இடுகின்றன. சந்தையில் மேலாதிக்க நிலையிலிருப்பது அல்லது ஏகப்போகமாக இருப்பது என்பது சட்ட விரோதமானவையல்ல, இருப்பினும் சில வகைகளில் நடவடிக்கைகள், ஒரு சமயம் ஒரு வணிக நிறுவனம் மேலாதிக்கம் செலுத்துவது தவறான பயன்பாடாகக் கருதப்பட்டால் அதனால் சட்ட மீறலுக்கான தண்டனையை சந்திக்கும். அரசினால் அனுமதிக்கப்படும் ஏகபோகம் அல்லது *சட்ட ஏகபோகம்*, முரண்பாடாக, அரசினால் அனுமதிக்கப்படுவது, அடிக்கடி இடர்ப்பாடான தொழில்முயற்சியில் முதலீடு செய்ய கொடுக்கப்படும் ஊக்கமாகும் அல்லது உள்ளூர் நலனுடைய குழுவை வளப்படுத்த கொடுக்கப்படுவதாகும். அரசு தன்னிடமே கூட தொழிற்முயற்சியை இருப்பு வைக்கலாம், அதன் மூலம் ஒரு அரசு ஏகபோகம் அமைக்கப்படும்.
# ஏகபோகம்

## சந்தை அமைப்புகள்

பொருளாதாரத்தில், ஏகபோகம் சந்தை அமைப்புக்களின் ஆய்வுகளில் மையமான பகுதியாகும். அது நேரடியாக பொருளாதார போட்டியின் ஒழுங்குமுறை அம்சங்களை கவனத்திற் கொள்கிறது மேலும் தொழிற்துறை நிறுவனம் மற்றும் கட்டுப்பாட்டு பொருளாதாரம் போன்ற துறைகளுக்கு அடிக்கட்டுமானங்களை ஏறபடுத்துகிறது. மரபுவழிப்பட்ட பொருளாதார பகுப்பாய்வுகளில் நான்கு அடிப்படை சந்தை அமைப்புகள் உள்ளன: அவை நிறைவுப் போட்டி, ஏகபோகத் தனியுரிமைப் போட்டி, முற்றுரிமை மற்றும் ஏகபோகம் ஆகியவையாகும். ஒரு ஏகபோகம் ஒரு சந்தை அமைப்பு அதில் ஒரு ஒற்றை அளிப்பாளர் பொருளை தயாரித்து விற்கிறார். ஏதேனும் ஒரு தொழிலில் ஒற்றை விற்பனையாளர் இருந்து உறபத்தி செய்யப்படும் பொருட்களுக்கு நெருங்கிய மாற்றுக்கள் இல்லையெனில், அப்போது சந்தையமைப்பு "தூய்மையான ஏகபோகமாக" இருப்பதாகும். சில நேரங்களில், பல விற்பனையாளர்கள் ஒரு தொழிலில் மற்றும்/அல்லது உற்பத்தி செய்யப்படும் பொருட்களுக்கு நெருங்கிய மாற்றுக்கள் இருந்து, ஆனாலும் கூட நிறுவனங்கள் சில சந்தை சக்தியை நிலை நிறுத்திக் கொள்கின்றன. இது ஏகபோகத் தனியுரிமைப் போட்டி என்றழைக்கப்படுகிறது, அதேப்போல் முற்றுரிமைப் போட்டியில் முக்கிய கருத்தியல் பணிச் சட்டம் நிறுவனத்தின் செயல்பாட்டு இடைப்பரிமாற்றங்களைச் சுற்றி சுழன்றோடச் செய்யப்பட்டிருக்கும்.  
பொதுவாக, இந்த கருத்தியலின் முக்கிய விளைவுகள் சந்தை அமைப்புகளில் விலை-நிர்ணயிப்பு முறைகளை ஒப்பிடுகின்றன, நலங்களின் மீது சில கட்டமைப்புக்களின் பாதிப்புக் குறித்து பகுத்தாய்கின்றன, மேலும் வேறுபட்ட தொழில்நுட்ப/தேவை அனுமானங்களுடன் அதன் சமூகத்தின் கோட்பாட்டு ரீதியிலான மாதிரியின் மீதான விளைவுகளை மதிப்பிடச் செயல்படுகின்றன. பெரும்பாலான பொருளியல் புத்தகங்கள் *முழுநிறைவுப் போட்டி* மாதிரியை கவனமாக விளக்குகின்ற பழக்கத்தினைப் பின்பற்றுகின்றன, அதன் பயன்பாடான அதிலிருந்தான "மாற்றங்களை" புரிந்து கொள்ளும் காரணத்தினால் மட்டுமேயாகும் (*முழுநிறைவற்றப் போட்டி * மாதிரிகள் என்றழைக்கப்படுவன).  
எது சந்தையை கொண்டிருக்கும் என்பதன் எல்லைகள் மற்றும் எது இருக்காது என்பது, ஒரு பொருளாதார பகுப்பாய்வுகளை செய்வது தொடர்பான வேறுபாடாகும். ஒரு பொது சமநிலைப்பாடு சூழ்நிலையில் ஒரு குறிப்பிட்ட கோட்பாட்டில் ஒரு பொருள் புவியியல் மற்றும் நேரம்-தொடர்பான குணாதியங்களை சிக்கலாக்குகிறது (*2009 ஆம் ஆண்டு அக்டோபரில் மாஸ்கோவில் விற்கப்படும் திராட்சைகள் * *2009 ஆம் ஆண்டு நியூ யார்க்கில் விற்கப்படும் திராட்சைகளி* டமிருந்து வேறுபட்டவை). சந்தை கட்டமைப்பின் பெரும்பாலான ஆய்வுகள் அவற்றின் ஒரு பொருளைப் பற்றிய வரையறையை சிறிதளவு தளர்த்துகின்றனர், இது மாற்றுப் பொருட்களை அடையாளப்படுத்துதலில் அதிக நெகிழ்வுத் தன்மையை அனுமதிகச் செய்யப்படுவதாகும். ஆகையால், ஒரு எடுத்துக்காட்டாக, ஒருவர் பொருளியல் பகுப்பாய்வை *ரஷ்ய திராட்சை* களில் காணலாம், அது பொது சமநிலை கோட்பாட்டின் கடுமையான அறிவு நுட்பத்தின்படி சந்தையல்ல.
# ஏகபோகம்

## தனிச் சிறப்புப் பண்பு

- **ஒற்றை விற்பனையாளர்:** ஒரு ஏகபோகத்தில் ஏகபோகம் செய்யப்பட்ட பொருளின் அனைத்து உற்பத்தியையும் செய்யும் ஒரு விற்பனையாளர். ஆகையால், முழுச் சந்தையும் ஒரேயொரு நிறுவனத்தால் சேவையளிக்கப்படுகிறது, நடைமுறை ரீதியிலான நோக்கங்களுக்காக நிறுவனமும் தொழிலும் ஒன்றேயாகும். போட்டியிடும் சந்தையில் (அதாவது,முழுநிறைப் போட்டியுள்ள சந்தை)எண்ணற்ற விற்பனையாளர்கள் ஒவ்வொருவரும் மிகச் சிறிதளவான சிறிய அளவு உற்பத்தியை செய்கின்றனர்.
- **சந்தை சக்தி**: சந்தைச் சக்தி என்பது பரிமாற்றத்தின் வரையறை மற்றும் நிபந்தனைகளை பாதிக்கும் திறனுடையதாகும் அதனால் பொருளின் விலை நிறுவனத்தால் நிர்ணயிக்கப்படுகிறது (முழுநிறை போட்டியில் உள்ளது போல் சந்தையால் விலை திணிக்கப்படுவதில்லை). இருந்தாலும், ஒரு ஏகபோகத்தின் சந்தை சக்தி உயர்வானது அது இன்னும் சந்தையின் தேவை பக்கத்தினால் வரையறுக்கப்படுகிறது. ஒரு ஏகபோகம் எதிர்மறையாக சாய்வான தேவை வளைகோட்டையுடையது, முழுநிறைவான நெகிழ்வற்ற வளைகோடு கிடையாது. விளைவாக, ஏதேனும் விலையேற்றம் சில வாடிக்கையாளர்களை இழப்பதை ஏற்படுத்தும்.
# ஏகபோகம்

## ஏகபோக சக்தியின் வளங்கள்

ஏகபோகங்கள் அவர்களின் சந்தை சக்தியை புதிதாக நுழைபவர்களை தடுப்பதன் மூலம் பெறுகின்றனர் - சூழ்நிலைகள் அல்லது சாத்தியமான போட்டியாளரின் சந்தை நுழைவை அதிகம் தடை செய்யலாம் அல்லது சந்தையில் போட்டியிடும் திறனை தடுக்கலாம். மூன்று விதமான பெரிய தடைகள் நுழைவுக்கு இருக்கின்றன; பொருளாதாரம், சட்டம் மற்றும் திட்டமிட்டு தடுப்பது.  
- **பொருளாதாரத் தடைகள்** : பொருளாதாரத் தடைகளில் பொருளாதார அளவுகள், மூலதனத் தேவைகள், செலவு சாதகங்கள் மற்றும் தொழில்நுட்ப மேல்திறன் ஆகியவை அடங்கியுள்ளன.
:**பொருளாதார அளவுகள்** : ஏகபோகங்கள் பேரளவு உற்பத்தி விரிவு ஒப்பீடுகளுடன் செலவுக் குறைப்பை சிறப்பம்சமாக கொண்டுள்ளன. குறையும் செலவுடன் பேரளவில் புதிதாக நிறுவப்படும் செலவும் இரட்டைச் செலவாக எதிர்கால போட்டியாளர்களைக் காட்டிலும் ஏகபோகங்களுக்கு சாதகத்தைத் தருகின்றன. ஏகபோகங்கள் அடிக்கடி புதிதாக நுழைபவர்களின் இயக்கச் செலவுகளுக்கும் கீழே விலைகளைக் குறைக்கும் நிலையிலிருப்பது அவர்களை தொழிலிருந்து வெளியேற்றுகிறது. பேரளவிலான நிலைத்த செலவுகள் சிறிய நிறுவனங்கள் ஒரு தொழிலில் நுழையவும் விரிவடைவதையும் கடினமாக்கச் செய்கின்றன.
:::**தொழில்நுட்ப மேன்மை** : ஒரு ஏகபோகம் அதன் பொருட்களை உற்பத்திச் செய்வதில் சிறந்த சாத்தியமான தொழில் நுட்பத்தை கைக்கொள்ள, இணைக்க மற்றும் பயன்படுத்த இயலும் அதே நேரம் புதியவர்கள் சிறப்பாக கிடைக்கின்ற தொழில்நுட்பத்தை பயன்படுத்த தேவையான அளவு மற்றும் நிதி வசதிகளை கொண்டிருப்பதில்லை.
::::**மாற்றுப் பொருட்கள் இல்லாமை:** ஒரு ஏகபோகம் நெருங்கிய மாற்று இல்லாத பொருளை விற்கின்றது. மாற்று இல்லாத சூழல் பொருளுக்கான ஒப்பீட்டு அளவிலான நல்ல தேவையை இழுவையற்ற வகையில் செய்வதால் ஏகபோகங்களை சாதகமான இலாபங்களை உறிஞ்ச சத்தியமாக்குகிறது.
- **இயற்கை வளங்களை கட்டுப்படுத்துதல்** : ஒரு ஏகபோக சக்தியின் முதன்மை வளம் இறுதிப் பொருட்களை உற்பத்திச் செய்ய முக்கியமான வளங்களை கட்டுப்படுத்துவதேயாகும்.
- **சட்டத் தடைகள்:** சட்ட உரிமைகள் ஒரு பொருளின் சந்தையில் ஏகபோகம் செலுத்த சந்தர்ப்பத்தைக் கொடுக்கின்றன. அறிவுசார் சொத்துடைமை உரிமைகள், தனியுரிமைகள் மற்றும் காப்புரிமைகள் உள்ளிட்டவை, உற்பத்தி மீதும் மற்றும் சில பொருட்களை விற்கவும் ஏகபோக பிரத்யேகக் கட்டுப்பாட்டைக் கொடுக்கின்றன. அறிவுசார் உரிமைகள் ஒரு நிறுவனத்திற்கு ஒரு பொருளை உற்பத்திச் செய்யத் தேவையான இடுபொருட்களின் மீது பிரத்யேக உரிமையைக் கொடுக்கின்றன.
- **திட்டமிட்ட செயல்கள்:** ஒரு நிறுவனம் சந்தையை ஏகபோகம் ஆக்க வேண்டுமென்றால் பல்வேறு திட்டமிட்ட செயலை போட்டியாளர்களை தவிர்க்க அல்லது போட்டியை நீக்கும் செயல்பாடுகளில் ஈடுபடும். அத்தகைய செயல்களில் மோதல், அரசு அதிகாரிகளை செல்வாக்கிற்கு உட்படுத்துதல் மற்றும் வலிமை போன்றவை உள்ளடங்கியுள்ளன.  
நுழைவதற்கான தடைகள் மற்றும் போட்டியுடன் சேர்த்து, வெளியேறும் தடையும் ஒரு சந்தை சக்தியின் வளமாக இருக்கும். வெளியேறும் தடைகள் என்பவை சந்தைச் சூழல்களாகும் அது ஒரு நிறுவனத்தை சந்தையிலிருந்து வெளியேறுவதைக் க்டினமாக்குகின்றன அல்லது செலவு மிக்கவையாக ஆக்குகின்றன.. அதிக கலைப்பு செலவுகளே வெளியேறுவதற்கான முதன்மைத் தடையாகும். சந்தையிலிருந்து வெளியேறுவது மற்றும் மூடுவது என்பவை தனித்தனியான நிகழ்வுகளாகும். வெளியேறும் தடைகளால் மூடுவதா அல்லது செயல்படுவதா என்ற முடிவு பாதிக்கப்படவில்லை. ஒரு நிறுவனம் விலைகள் குறைந்தபட்ச சராசரி வேறுபாட்டுச் செலவுகளுக்கு கீழே வீழும் எனில் மூடப்படும்.
# ஏகபோகம்

## ஏகபோகத்திற்கு எதிராய் போட்டிக்குரிய சந்தைகள்

### ஏகபோகமும் திறனும்

நிரந்தரமான மாதிரிக்கு இணங்க, ஏகபோகஸ்தர் அனைத்து வாடிக்கையாளர்களுக்கும் ஒரே விலையை நிர்ணயிக்கிறார், ஏகபோகஸ்தர் குறைவான அளவில் பொருட்களை முழு நிறை போட்டியிலிருக்கும் நிறுவனங்களை அதிக விலைக்கு விட விற்பார். ஏனெனில் ஏகபோகஸ்தர் இறுதியாக பொருளை அல்லது சேவையை அதன் விலையை விட மதிப்பிடும் வாடிக்கையாளர்களிடம் பரிவர்த்தனையை முன்னெடுக்கிறார், ஏகபோக விலையிடல் தாங்க இயலாத வகையில் இழப்பை ஏகபோகஸ்தருக்கோ அல்லது நுகர்வோருக்கோ தொடர்புடைய சாத்தியப்படக் கூடிய இலாபங்களை செல்லாதவாறு ஏற்படுத்துகிறது. இந்த தாங்க இயலாத சுமை இழப்பின் இருப்பு, ஏகபோகஸ்தருக்கும் நுகர்வோருக்குமான இணைந்த உபரி (அல்லது செல்வம்) கட்டாயமாக முழு நிறை போட்டியில் நுகர்வோர் அடைகின்ற மொத்த உபரியை விட குறைவானதாகும். வர்த்தகத்தின் மொத்த ஆதாயங்களால் திறன் விவரிக்கப்படுகையில், ஏகபோக அமைப்பு முழு நிறைப் போட்டியைவிட குறை திறனுடையதாகும்.  
பலமுறை வாதிடப்படுவது எதுவெனில் ஏகபோகங்கள் குறை திறன் மற்றும் புதுபிப்பு உடையனவாக காலப் போக்கில் மாறி "தன்னுள் மனநிறைவுடைய பேராற்றல்" உடையதாகின்றன, காரணம் அவர்கள் சந்தையிடத்தில் போட்டியிட திறனுடையவையாகவோ அல்லது புதுப்பிப்பவர்களாகவோ இருக்க வேண்டியதில்லை. சில நேரங்களில் இந்த வெகுவான உளவியல் திறன் இழப்பு சாத்தியமான போட்டியாளரின் மதிப்பை சந்தை நுழைவு தடைகளை கடக்க போதுமான அளவோ, அல்லது புதிய மாற்றுக்களில் ஆய்வு மற்றும் முதலீடுகளுக்கு ஊக்கமளிக்கவோ உயர்த்தச் செய்யும். போட்டியிடத்தக்க சந்தைகள் கருத்தாக்கம் வாதிடுவது சில சந்தர்ப்பங்களில் (தனியார்) ஏகபோகங்கள் புதிதாக நுழைபவர்களிடம் ஏகபோகத்தை இழக்கும் சிக்கல் இருக்கின்ற காரணத்தால் போட்டியிருக்கலாம் *எனில் என* நடந்துகொள்ள கட்டாயப்படுத்தப்படுகின்றனர். இது எங்கு சந்தை நுழைவு தடுப்பு குறைவாக உள்ளதோ அங்கெல்லாம் நடக்கச் செய்யலாம். அது இதரச் சந்தைகளில் மாற்றுக்கள் நீண்ட காலம் கிடைக்கின்ற காரணத்தினாலும் கூட இருக்கலாம். ஒரு எடுத்துக்காட்டாக, ஒரு கால்வாய் ஏகபோகம் இங்கிலாந்தில் பதினெட்டாம் நூற்றாண்டின் பிற்பகுதியில் மிக மதிப்புடையதாக இருக்கையில், பத்தொன்பதாம் நூற்றாண்டில் மிகக் குறைவான மதிப்புடையதாக இரயில்வேயை ஒரு மாற்றாக அறிமுகப்படுத்தியதன் காரணமாக மாறலாம்.
# ஏகபோகம்

## வரலாற்று ஏகபோகங்கள்

"ஏகபோகம்" எனும் வரையறை முதலில் அரிஸ்டாட்டிலின் பாலிடிக்ஸ்சில்|*பாலிடிக்ஸ்சில்* தோன்றியது, அப்போது அரிஸ்டாட்டில் தேல்ஸ் ஆஃப் மிலெடுஸ் சந்தையை ஆலிவ் பழத்தை பிழிதலில் ஏகபோகமாக்க(*μονοπωλίαν* ) வலிந்து முயல்கிறார் என விவரிக்கிறார்.  
சாதாரண உப்பு (சோடியம் க்ளோரைட்) வரலாற்று ரீதியாக இயற்கை ஏகபோகத்திற்கு எழுச்சியூட்டியது. சமீப காலம் வரை, குறைந்த ஈரப்பதமும் வலுவான சூரிய வெளிச்சமும் இனைந்து அல்லது ஒரு வகைப் பாசிப் புதர்களும் மிக ஏராளமான வளமான உப்பை கடலிலிருந்து வென்றெடுக்கத் தேவை. மாறி வரும் கடல் அளவுகள் காலமுறையில் உப்பு "வறட்சிகளை" ஏற்படுத்தியது மேலும் சமூகங்கள் பற்றாக்குறையுள்ள உள்நாட்டு சுரங்கங்கள் மற்றும் உப்பு நீருற்றுக்களை கட்டுப்படுத்துபவர்களிடம் சார்ந்து நிற்க வலுக்கட்டாயப்படுத்தப்படுகின்றனர், அவற்றில் பல சண்டைப் பகுதிகளில் உள்ளவையாகும் (சஹாரா பாலைவனம்). ஆக நன்கு அமைக்கப்பட்ட பாதுகாப்பை போக்குவரத்து, கிடங்கு மற்றும் விநியோகம் ஆகியவற்றிற்கு தேவைப்படுத்துகிறது. "காபெல்லெ", ஒரு தீய வழியிலான உயர் வரி உப்பின் மீது விதிக்கப்பட்டிருந்தது, பிரெஞ்சு புரட்சியின் துவக்கத்திற்கு ஒரு பங்கினை ஆற்றியது, அப்போது உப்பினை யார் விற்க மற்றும் விநியோகிக்க அனுமதிக்கப்பட வேண்டும் என்று கடுமையான சட்டக் கட்டுப்பாடுகள் இடப்பட்டிருந்தன.  
ராபின் கோலன் *தி கோல்மைனர்ஸ் ஆஃப் நியூ சவுத் வேல்ஸ்* சில் வணிகச் சுழற்சியின் விளைவாக நியூகாஸில் கரித் தொழிலில் போட்டியிடும் தன்மைக்கு எதிரான பழக்கங்கள் உருவாயின என்று வாதிடுகிறார். ஏகபோகம் கரி நிறுவனங்களின் உள்ளூர் நிர்வாகத்தின் துறைமுகத்தில் குறைந்தபட்ச விலையை நிர்ணயிக்க உடன்படுவதற்கான முறையான கூட்டங்களின் மூலம் உருவாக்கப்படுகிறது. இந்தக் கூட்டணி "விற்பனை" என்று அறியப்படுகிறது. விற்பனை நொறுங்கியது மேலும் பத்தொன்பதாம் நூற்றாண்டு முழுதும் திரும்பத் திரும்ப வணிகச் சுழற்சியின் கீழ் விரிசல் விட்டதால் மறுசீரமைக்கப்பட்டது. "விற்பனை" அதன் ஏகபோகத்தை தொழிற்சங்கத்தின் ஆதரவின் காரணத்தினால் நிலை நிறுத்த இயலும் மேலும் மூலப் பொருள் வளத்தின் ஆதாயங்களாலும் முடிந்தது (முதன்மையாக கரி புவியமைப்பு). இருபதாம் நூற்றாண்டின் முற்பகுதியில் ஆஸ்திரேலிய கடற்கரை கப்பல வணிகத்தில் ஒப்பிடத்தக்க ஏகபோகங்களின் நடைமுறைகளின் விளைவாக, விற்பனை ஓர் புதிய வடிவத்தினை எடுத்தது. அது ஒரு முறைமையற்ற மற்றும் சட்ட விரோத நீராவிக்கப்பல் உரிமையாளர்கள் மற்றும் கரித் தொழில் நிறுவனங்களுக்கும் இடையிலான கூட்டணியாக இருந்தது. இறுதியில் அடிலெய்ட் நீராவிக்கப்பல் நிறுவனம் வரை. எதிராக R. & AG. என்று உயர் நீதிமன்றத்திற்குச் வழக்காகச் சென்றது.
# ஏகபோகம்

## வரலாற்று ஏகபோகங்கள்

### சட்ட (மற்றும்/அல்லது) சட்ட விரோத ஏகபோகங்களின் எடுத்துக்காட்டுகள்

- உப்புக் குழு, ஒரு சட்ட ஏகபோகம் சீனாவில் 758 ஆம் ஆண்டு நிறுவப்பட்டது.
- பிரித்தானிய கிழக்கிந்திய கம்பெனி; சட்டப்பூர்வ வணிக ஏகபோகத்தை 1600 ஆம் ஆண்டு உருவாக்கியது.
- டச்சு கிழக்கிந்திய நிறுவனம்; சட்டப்பூர்வ வணிக ஏகபோகத்தை 1602 ஆம் ஆண்டு உருவாக்கியது.
- வெஸ்டர்ன் யூனியன் விலை அச்சுறுத்தல் ஏகபோகமாக பத்தொன்பதாம் நூற்றாண்டின் பிற்பகுதியில் இருந்ததற்காக விமர்சிக்கப்பட்டது.
- ஸ்டாண்டார்ட் ஆயில்; 1911 ஆம் ஆண்டு உடைக்கப்பட்டது, அதன் தற்போதிருக்கும் இரு "குழந்தை நிறுவனங்கள்" எக்ஸான்மொபில் மற்றும் ஷெவ்ரான் கார்ப்பரேஷன் ஆகியவையாகும்.
- யு.எஸ் ஸ்டீல்; 1911 ஆம் ஆண்டு ஏகபோக எதிர் விசாரணை தோல்வியுற்றது.
- முக்கிய லீக் பேஸ்பால்; 1922 ஆம் ஆண்டு அமெரிக்க ஏகபோக எதிர்ப்பு வழக்கிலிருந்து நிலைத்து நின்றது, 2009 ஆம் ஆண்டு வரை அதன் சிறப்புத் தகுதி விவாதத்திற்குட்பட்டிருந்தாலும் கூட.
- யுனைடெட் ஏர்கிராஃப்ட் அண்ட் டிரான்ஸ்ஃபோர்ட் கார்ப்பரேஷன்; விமானத்தை உற்பத்தி செய்கின்ற நிறுவனம் தானாகவே விமான போக்குவரத்தாக மாற்றிக்கொள்ள 1934 ஆம் ஆண்டு கட்டாயத்திற்கு ஆளானது.
- நேஷனல் ஃபுட்பால் லீக்; 1960 ஆம் ஆண்டுகளில் ஏகபோக எதிர்ப்பு வழக்கைத் தாங்கி நின்றது, ஆனால் 1980 ஆம் ஆண்டுகளில் ஒரு சட்ட விரோத ஏக போகமாக இருப்பதாக தண்டிக்கப்பட்டது.
- அமெரிக்கன் டெலிஃபோன் & டெலிகிராஃப்; தொலைத்தொடர்புகள் பெரு நிறுவனம் 1982 ஆம் ஆண்டு உடைக்கப்பட்டது.
- டீ பீர்ஸ்; 2000 ஆம் ஆண்டுகளில் வைர வியாபாரத்தில் விலை நிர்ணயிப்பு தொடர்பான குற்றச்சாட்டுகளை தீர்த்து வைத்தது.
- மைக்ரோசாஃப்ட்; அமெரிக்காவில் 2001 ஆம் ஆண்டு ஏக போக வழக்கை தீர்த்தது; ஐரோப்பிய கமிஷனால் 2004 ஆம் ஆண்டு 497 மில்லியன் ஈரோக்களுக்கு அபராதம் விதிக்கப்பட்டது, அது ஐரோப்பிய சமூகங்களின் நடுவண் நீதிமன்றத்தால் பெரும்பாலும் 2007 ஆம் ஆண்டு ஏற்கப்பட்டது. 2008 ஆம் ஆண்டில் அமெரிக்க டாலர்களில் 1.35 பில்லியன்கள் அபராதமாக 2004 ஆம் ஆண்டு தீர்ப்பிற்கு கீழ்படியாமைக்காக விதிக்கப்பட்டது .
- ஜாயிண்ட் கமிஷன்; அமெரிக்க மருத்துவமனைகள் மெடிக்கேர் மற்றும் மெடிக் எய்ட் திட்டங்களில் பங்கேற்க இயலுமா இல்லையா என்பதில் ஏகபோகம் உள்ளது.
- டெலிகாம் நியூசிலாந்து; உள்ளூர் மூட்டை அவிழ்ப்பை மைய அரசினால் அமலாக்கப்பட்டது.
- டாய்ச்ச டெலிகாம்; முன்னாள் அரசு ஏகபோகம், இப்போதும் பகுதியளவில் அரசுடைமையானது, தற்போது அதி வேக VDSL அகன்றவரிசை இணைப்புக்களை ஏகபோகப்படுத்துகிறது.
- மான்சாண்டோ போட்டியாளர்களால் ஏகபோக எதிர்ப்பு மற்றும் ஏகபோக செயல்பாடுகளுக்காக வழக்கிடப்பட்டது. அவர்கள் 70% முதல் 100% வரை இடையிலான வர்த்தக விதைச் சந்தையை வைத்துள்ளனர்.
- AAFES கடல் கடந்த இராணுவ நிலைகளுக்கான சில்லறை விற்பனையில் ஏகபோகம் வைத்துள்ளனர்.
- கேம் ஸ்டாப் பயன்படுத்தப்பட்ட விளையாட்டுக்களின் விற்பனையில் கிட்டத்தட்ட தனித்ததொரு கட்டுப்பாட்டினைக் கொண்டுள்ளது மேலும் அடிக்கடி போட்டியிடும் நிறுவனங்களை வாங்குகின்றனர்.
- SAQ என்பதும் ஒரு ஏகபோகமே.
# ஏகபோகம்

## ஏகபோகங்களை எப்படி எதிர்கொள்வது?

பேராசிரியர் மில்டன் ஃப்ரீட்மென்னிற்கு இணங்க, ஏகபோகங்களுக்கு எதிரான சட்டங்கள் நன்மையை விட தீமையையே அதிகம் ஏற்படுத்துகின்றன, ஆனால் தேவையற்ற ஏகபோகங்கள் சுங்க கட்டண மற்றும் இதர ஏகபோகங்களை காப்பளிக்கும் கட்டுப்பாடுகளின் நீக்கம் மூலம் எதிர்கொள்ள வேண்டும்.  
*ஒரு ஏகபோகம் எப்போதாவது ஒரு முறை ஒரு நாட்டிற்குள் அரசின் வெளிப்படையான மற்றும் இரகசியமான உதவிகளின்றி சுங்க கட்டணம் மற்றும் இதரத் திட்டங்களின் வடிவில் நிறுவப்படலாம். * *உலகளவில் அவ்வாறு செய்வதென்பது சாத்தியமற்றதற்கு நெருங்கியது. * *டீ பீர்ஸ் வைர ஏகபோகம் நாமறிந்தவற்றில் வெற்றியடைந்த ஒன்றே ஒன்றாகும்.-- சுதந்திர வர்த்தக உலகில், சர்வதேச கூட்டிணைப்புக்கள் மேலும் விரைவாக மறையக்கூடும்.*  
மற்றொரு வகையில், பேராசிரியர் ஸ்டீவ் எச்.ஹாங்கிள் பொதுத் துறை நிறுவனங்களை விட தனியார் ஏகபோகங்கள் திறமையுடையவையாக இருந்தாலும், இரண்டாம் காரணியால் அடிக்கடி, சில நேரங்களில் தனியார் இயற்கை ஏகபோகங்கள், உள்ளூர் நீர் விநியோகம் போன்றவை, விலை ஏலங்களால் கட்டுபடுத்தப்பட வேண்டும் (தடைச் செய்யப்பட வேண்டாம்).
# ஏகபோகம்

## மேலும் வாசிக்க

- கை அன்கெரல், *பியாண்ட் மோனோபோலி காபிடலிசம் அண்ட் மோனோபோலி சோஷலிசம்.* கேம்பிரிட்ஜ், மாஸ்.: ஷென்க்மேன் Pbl., 1978.
- இம்பாக்ட் ஆஃப் ஆண்டி டிரஸ்ட் லாஸ் ஆன் அமெரிக்கன் ப்ரொஃபெஷனல் டீம் ஸ்போர்ட்ஸ்
# ஷானியா ட்வைன்

**ஷானியா ட்வைன்** OC (; ஆகஸ்ட் 28, 1965) கனடிய நாட்டுப்புற பாப் பாடகர் ஆவார். இவரது மூன்றாவது ஆல்பமான *கம் ஆன் ஓவர்* ஆல்பம் எல்லா காலங்களிலும் சிறப்பாக விற்பனை செய்யப்பட்ட பெண் இசைக்கலைஞர் ஆல்பமாகவும், சவுண்ட்ஸ்கேன் இசைக்கலைஞர் காலத்தில் இரண்டாவதாகவும் மற்றும் நாட்டுப்புற இசைக்கான வரலாற்றில் சிறப்பாக விற்கப்பட்ட ஆல்பமாகவும் உள்ளது. இவரது மூன்று ஆல்பங்களுங்காக ரெக்கார்டிங் இண்டஸ்ட்ரி அசோசியேசன் ஆஃப் அமெரிக்காவின் வைரச் சான்றிதழ் பெற்றார். இந்தச் சான்றிதழ் பெற்ற ஒரே பெண் இசைக்கலைஞர் இவர் மட்டுமே ஆவார். மேலும் கனடாவில் கனடியன் சிலைன் டியோனுக்கு அடுத்தபடியாக இரண்டாவதாக இவரது ஆல்பங்கள் தான் சிறப்பாக விற்பனை செய்யப்பட்டன. இவரது மூன்று ஸ்டுடியோ ஆல்பங்களும் கனடியன் ரெக்கார்டிங் இண்டஸ்ட்ரி அசோசியேசன் மூலம் இரட்டை வைரச் சான்றிதழ் பெற்றவை. இக்கட்டான சூழ்நிலை மற்றும் வருவாய் சார்ந்த வெற்றியை ஷானியா பெற்றுள்ளார். ஐந்து கிராமி விருதுகள், 27 BMI பாடலாசிரியர் விருதுகள் மற்றும் இன்று வரை இவரது ஆல்பங்கள் அமெரிக்காவில் மட்டும் விற்பனை செய்யப்பட்ட 45 மில்லியன் பிரதிகளையும் சேர்த்து உலகம் முழுவதும் 65 மில்லியன் பிரதிகள் விற்பனை செய்யப்பட்டுள்ளன. சில வெளியீடுகளைச் சார்ந்து 2008 ஆம் ஆண்டு ஏப்ரல் 5 வரை தோராயமாக 33,591,000 பிரதிகள் விற்பனை செய்யப்பட்டுள்ளன. இதனால் நீல்சன் சவுண்ட்ஸ்கேன் காலத்தில் பத்தாவது சிறந்த விற்பனை கலைஞர் என்று வரிசைப் படுத்தப்பட்டார்.